Държавен вестник, бр. 88, 2003 г., стр. 25

Б Р О Й  88
Д Ъ Р Ж А В Е Н   В Е С Т Н И К
С Т Р .  25
1. крайни далекосъобщителни устройства,
свързани към линия под наем, не са с оценено
съответствие;
2. се извършват дейности по поддържане и
развитие на мрежата.
(4) При въвеждане на ограниченията по ал. 3
операторите уведомяват потребителите по под-
ходящ начин и във възможно най-кратък срок.
(5) В случаите по ал. 3, т. 1 операторът може
да преустанови предоставянето на услугата “ли-
нии под наем” до изключване на съответното
крайно далекосъобщително устройство.
Чл. 142. (1) В случай че оператор не изпълни
свое задължение по този раздел в срок до два
месеца, засегнатите лица могат да отправят
искане пред комисията.
(2) Комисията проучва направеното искане,
като дава възможност на оператора да предста-
ви становище по него и при необходимост изис-
ква допълнителни доказателства по направе-
ното искане.
(3) Комисията в двумесечен срок от постъп-
ване на искането с решение може да даде задъл-
жителни указания на оператора по направено-
то искане.
Чл. 143. За нуждите на националната сигур-
ност и отбраната на страната операторите със
значително въздействие върху пазара предос-
тавят с приоритет услугата “линии под наем”.
При липса на техническа възможност операто-
рите уведомяват незабавно компетентните ор-
гани по отбраната и сигурността.
Чл. 144. (1) Операторите със значително
въздействие върху пазара могат да предоставят
услугата “линии под наем” извън обхвата на
минималния пакет по договаряне с потребите-
лите, при условия на публичност на техничес-
ките характеристики.
(2) Договорите за предоставяне на услугата
“линии под наем” по ал. 1, включително дого-
ворените цени, се предоставят за сведение при
поискване на комисията.
Чл. 145. (1) Комисията периодично, най-
малко веднъж годишно, извършва и публикува
проучване на пазара на услугата “линии под
наем” и потребностите на пазара от типове
линии извън минималния пакет.
(2) На базата на проучването по ал. 1 коми-
сията след консултации с операторите публи-
кува списъци с типове линии под наем, които
подлежат на включване в минималния пакет, и
сроковете за това включване.
Г л а в а  о с м а
ЗАЩИТА ИНТЕРЕСИТЕ НА КРАЙНИТЕ
ПОТРЕБИТЕЛИ
Чл. 146. (1) Обществените оператори предос-
тавят далекосъобщителни услуги на крайни
потребители при спазване принципите на проз-
рачност, пропорционалност и равнопоставеност
съобразно вида на използваната технология, ка-
тегориите абонати и обема на трафика, без да
създават предимства за отделни крайни потре-
бители или група от тях по отношение на една
и съща услуга.
(2) Операторите по ал. 1 изготвят общи ус-
ловия за взаимоотношения с крайните си пот-
ребители, когато е практически неприложимо
сключването само на отделни индивидуални
договори с тях.
(3) Обществените оператори, които осъщес-
твяват далекосъобщения чрез фиксирана теле-
фонна мрежа и мобилна мрежа, задължително
изготвят общи условия.
(4) В случаите когато услугата се предоставя
само въз основа на сключен индивидуален до-
говор, задължително се прилага принципът на
равнопоставеност по ал. 1, като договорът за-
дължително съдържа изискванията по чл. 148.
Чл. 147. Общите условия са неразделна част
от индивидуалния договор между оператора и
крайния потребител.
Чл. 148. Общите условия задължително съ-
държат:
1. идентификационни данни на оператора
(наименование по последна съдебна регистра-
ция, седалище и адрес на управление, номер/
дата на издадената индивидуална лицензия или
на регистрацията по обща лицензия);
2. описание на предоставяните услуги, качес-
тво на услугите и на обслужване, срокове за
първоначално включване, за активиране на
услугите и за отстраняване на повреди;
3. цени, начини и срокове за плащането им;
4. основни права и задължения на оператора
и крайния потребител;
5. условия за прекратяване и продължаване
на индивидуалния договор;
6. задължение на оператора за:
а) предварително уведомяване за прекъсва-
не и влошено качество на предоставяната услу-
га при извършване на профилактични прегле-
ди, ремонти или поради развитие на мрежата,
както и за сроковете на прекъсването или вло-
шеното качество на услугата;
б) предварително писмено уведомяване на
крайния потребител при искане за достъп до
негови помещения;
в) публично оповестяване на адрес и/или
телефон за контакт при повреди и за предоста-
вяне на информация;
г) осигуряване на безплатен достъп до услу-
гите за спешни повиквания до прекратяване на
договора по реда на общите условия на догово-
ра с крайните потребители;
д) съхранение в определен срок на данните,
необходими за разплащанията;
7. процедури за разглеждане и произнасяне
по жалби, молби и предложения на крайните
потребители;
8. отговорности, обезщетения и неустойки
при неизпълнение на общите условия;
9. условия и ред за спиране предоставянето на
услугата при неплащане на дължимите суми или
при договорни нарушения от страна на крайните
потребители, свързани с ползване на услугата.